Document ID: 31978R0686

KOMISSION ASETUS (ETY) N:o 686/78,
annettu 6 päivänä huhtikuuta 1978,
kalastustuotealan vientitukien myöntämistä koskevista täydentävistä säännöksistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kalastustuotealan yhteisestä markkinajärjestelystä 19 päivänä tammikuuta 1976 annetun neuvoston asetuksen (ETY) N:o 100/76(), sellaisena kuin se on viimeksi muutettuna asetuksella (ETY) N:o 2560/77(),
ottaa huomioon kalastustuotealan vientitukien myöntämistä ja niiden suuruuden vahvistamisperusteita koskevista yleisistä säännöistä 19 päivänä tammikuuta 1976 annetun neuvoston asetuksen (ETY) N:o 110/76() ja erityisesti sen 7 artiklan 3 kohdan,
sekä katsoo, että
on todettu, että yhteisöstä peräisin olevia tuotteita jäädytetään ja/tai jalostetaan kolmannen maan lipun alla purjehtivassa aluksessa; jäädyttämisen ja jalostamisen jälkeen nämä tuotteet viedään ulkomaille,
näiden toimintojen taloudelliset olosuhteet ovat verrattavissa toimintojen suorittamisolosuhteisiin kolmansissa maissa, joissa tuotantokustannukset ovat selvästi alemmat kuin yhteisössä; vientitukien myöntäminen näissä olosuhteissa jäädytetyille ja/tai jalostetuille tuotteille antaa näille tuotteille epäoikeudenmukaista taloudellista etua, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vientitukia koskevan järjestelmän soveltamiseksi yhteisöstä peräisin olevia kalataloustuotteita, jotka on jäädytetty ja/tai jalostettu kolmannessa maassa rekisteröidyssä aluksessa, joka purjehtii kolmannen maan lipun alla, ei pidetä yhteisöstä peräisin olevina tuotteina.
2 artikla
Tämä asetus tulee voimaan 29 päivänä huhtikuuta 1978.
Sitä sovelletaan vientiin, jota koskevat viennin tullimuodollisuudet on täytetty tästä päivästä lähtien.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä huhtikuuta 1978.

Labels: 17
5
8
3
6